Кайыпов Аалыбай

Кайыпов Аалыбай - (24. 5. 1953-ж. т., Нарын облусу, Ат-Башы району, Жаңы-Күч айылы) – генерал-майор (2004). Кыргыз Мамлекеттик дене-тарбия институтун (1975), СССР коопсуздук комитетинин кесипти жогорулатуу жогорку курстарын (Ташкент, 1980; Москва, 1983; Киев, 1988) бүткөн. 1975-77-ж. Кыргыз Мамлекеттик дене-тарбия институтунда окутуучу, 1977-95-жылдары Кыргызстан улуттук коопсуздук комитетинде кызматта, 1995-96-жылдары Кыргыз Республикасынын ички иштер министринин 1-орун басары, 1996-98-жылдары Ош облустук ички иштер башкармалыгынын начальниги, 1998-2000-ж. Ички Иштер Министрлигинин Кылмыш издөө башкармалыгынын начальниги, 2000-жылдан Кыргыз Республикасынын Чек ара кызматынын төрагасынын орун басары, төрагасы болуп иштеген. Медалдар менен сыйланган. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5